EkBass/fiwiki-20250220-pages-articles huggingface dataset:
Ari Korvola

Ari Korvola on suomalainen toimittaja, joka tuli tunnetuksi Yleisradion ärhäkkänä ja uudenlaisia kerrontakeinoja käyttävänä ajankohtaistoimittajana ja tutkivana journalistina muun muassa televisio-ohjelmissa Ajankohtainen kakkonen, A-mok (1993–1994), Kolmas aste (MTV, 1995–1996), MOT (1996–2011), A-studio ja muut A-ohjelmat sekä Silminnäkijä. Vuonna 2011 hänet kutsuttiin Seura-viikkolehden toimituspäälliköksi. Tästä tehtävästä hän jäi eläkkeelle keväällä 2018. Muoniosta kotoisin oleva Korvola aloitti toimittajauransa Lapin Radiosta 1973 ja siirtyi pian Ylen tv-uutistoimitukseen Helsinkiin. Vuosina 1993–1994 hän teki Ylessä kokeellista, dramatisoitua ajankohtaisohjelmaa A-mok yhdessä Heikki Hiilamon, Jouko Salokorven, Kari Tervon ja Heikki Vuennon kanssa. Korvola toimi juontajana vuoden 1993 euroviisukarsinnoissa. 1990-luvun keskivaiheilla Korvola työskenteli jonkin aikaa MTV:n ajankohtaisohjelmassa Kolmas aste, kunnes palasi Yleisradioon syksyllä 1996 perustamaan tutkivan journalismin MOT-ohjelmaa yhdessä Suomen Kuvalehdestä rekrytoitujen Olli Ainolan, Martti Backmanin ja Jouni Tervon kanssa. Syksyllä 2009 Korvola sai kiistanalaista mainetta tekemällä Ylen Silminnäkijä-ohjelmaan keskustapuoluetta lähellä olevasta Nuorisosäätiöstä niin sanotun ”lautakasajutun”, jossa syytettiin pääministeri Matti Vanhasta lahjoman vastaanottamisesta. Tapaus johti muun muassa Julkisen sanan neuvoston puheenjohtajan Pekka Hyvärisen eroon tehtävästään protestina siitä, ettei neuvoston enemmistö katsonut ohjelman rikkoneen hyvää journalistista tapaa. Vuonna 2017 Korvola sai Aikakauslehtien päätoimittajayhdistyksen Julius- palkinnon. Sen perusteluissa Korvolaa luonnehdittiin tutkivan journalismin arvostetuksi veteraaniksi, jonka loikka Ylestä Seuraan oli yllättävä mutta onnistunut. Palkintolautakunnan mielestä Korvola on ”[t]inkimätön journalisti, vankkumattoman kriittinen ja immuuni ulkopuolisille vaikutus- ja painostusyrityksille, joita hänen vaalimallaan tontilla riittää yllin kyllin”.. == Lähteet == == Aiheesta muualla == *Ari Korvola Radio- ja tv- arkiston Ritva-tietokannassa * Luokka:Syntymävuosi puuttuu Luokka:Ylen toimittajat Luokka:Elävät henkilöt
Lumefantriini

Lumefantriini (C30H32NCl3O) on aromaattisiin aminoalkoholeihin kuuluva orgaaninen yhdiste. Yhdistettä käytetään lääketieteessä malarian hoitoon yhdessä muiden lääkeaineiden kanssa. Lumefantriini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa lumefantriini on keltaista kiteistä ainetta. Yhdiste ei liukene veteen, mutta liukenee poolittomiin orgaanisiin liuottimiin esimerkiksi öljyihin. Lumefantriini on heikosti emäksistä. Lumefantriini on kiraalinen yhdiste ja molemmat sen enantiomeereista ovat lääkeaineena aktiivisia. Lumefantriinin Plasmodium-suvun malarialoisiota tappava vaikutus perustuu siihen, että se estää hemipolymeraasientsyymin toimintaa. Tämän seurauksena alkueläinten soluihin kertyy niille myrkyllistä protoporfyriini IX:n ja raudan kompleksia. Lumefantriinia käytetään yhdessä artemeetterin kanssa ja se annostellaan tablettina suun kautta. Yhdistelmä on teholtaan hyvä erityisesti alueilla, joilla meflokiini on menettänyt tehoaan vastustuskyvyn kehittymisen vuoksi.Michael C.D. Fürst, Anna S. Pirzer & Markus R. Heinrich: Antiparasitics (PC), Ullmann's Encyclopedia of Industrial Chemistry, John Wiley & Sons, New York, 2018. ==Haittavaikutukset== Lumefantriinin ja artemeetterin yhdistelmä on yleensä hyvin siedetty. Mahdollisia haittavaikutuksia voivat olla pääkipu, huimaus ja ruuansulatuskanavan oireet. ==Valmistus== Lumefantriinin synteesin lähtöaine on fluoreeni, joka kloorataan ensimmäisessä vaiheessa 2,7-dikloorifluoreeniksi. Seuraavassa vaiheessa tämä välituote reagoi klooriasetyylikloridin kanssa Friedel–Crafts- asylointireaktiolla ja muodostunut klooriesteri pelkistetään epoksidiksi kaliumboorihydridin avulla. Dibutyyliamiini reagoi epoksidiryhmän kanssa muodostaen aminoalkoholiryhmän. Lumefantriinin synteesin viimeinen vaihe on tämän välituotteen reaktio p-klooribentsaldehydin kanssa. : ==Lähteet== Luokka:Alkueläinlääkkeet Luokka:WHO:n tärkeimmät lääkkeet Luokka:Malarialääkkeet
Lotta Merenmies

Lotta Johanna Merenmies (s. 9. elokuuta 1981 Helsinki) on suomalainen juontaja, näyttelijä, radiopersoona, motivaatiopuhuja ja instagram-vaikuttaja. Hän on esiintynyt ohjelmissa Karppi, Kolmistaan ja Ex-onnelliset. Hän on radiotoimittaja Business FM -radiossa. Merenmies on kilpaillut Fitness Classic Masters SM-kilpailuissa vuonna 2016. Luokka:Elävät henkilöt Luokka:Vuonna 1981 syntyneet Luokka:Suomalaiset juontajat
Gustavo Gaviria

Gustavo de Jesús Gaviria Rivero (25. joulukuuta 1946 – 11. elokuuta 1990) oli kolumbialaisen huumeparonin Pablo Escobarin serkku. Gustavo kuoli 11. elokuuta 1990 pahoinpitelyn uhrina. Luokka:Kolumbialaiset huumekauppiaat Luokka:Vuonna 1946 syntyneet Luokka:Vuonna 1990 kuolleet
Gabriela Garton

Gabriela Garton (s. 27. toukokuuta 1990) on argentiinalainen jalkapalloilija. Hän on pelipaikaltaan maalivahti. Hän on pelannut Argentiinan naisten maajoukkueessa ennen vuoden 2019 MM-kilpailuja kaksi maaottelua ja oli varamaalivahtina vuoden 2019 MM-kilpailuissa. == Lähteet == Luokka:Argentiinalaiset jalkapallomaalivahdit Luokka:Vuonna 1990 syntyneet Luokka:Elävät henkilöt
Solana Pereyra

Solana Pereyra (s. 5. huhtikuuta 1999) on argentiinalainen jalkapalloilija. Hän on pelipaikaltaan maalivahti. Hän on pelannut Argentiinan naisten maajoukkueessa ennen vuoden 2019 MM-kilpailuja yhden maaottelun ja oli varamaalivahtina MM-kilpailuissa. == Lähteet == Luokka:Argentiinalaiset jalkapallomaalivahdit Luokka:Vuonna 1999 syntyneet Luokka:Elävät henkilöt
Marvel’s Avengers (vuoden 2020 videopeli)

Marvel’s Avengers on Crystal Dynamicsin ja Eidos-Montréalin kehittämä sekä Square Enixin julkaisema toimintapeli. Se julkaistiin Google Stadialle, Microsoft Windowsille, PlayStation 4:lle ja Xbox Onelle 4. syyskuuta 2020. Pelaajat jotka omistavat pelin PlayStation 4:lla tai Xbox Onella, voivat saada sen ilmaiseksi PlayStation 5- tai Xbox Series X ja Series S -konsoleille. Peli myös tukee alustojen välistä pelaamista, esimerkiksi PS5-pelaajat voivat pelata PS4-pelaajien kanssa. == Pelaaminen == Hahmojen kyvyt paranevat kokemuspisteillä, joita saa vastustajien voittamisesta. Hahmojen kykyjä parantavat varusteet löytyvät pelimaailmasta tai saa vastustajia voittamalla. Pelissä olevat mikromaksut ovat käytössä kosmeettisiin esineisiin (asuihin, eleisiin, nimilaattoihin), jotka ovat värikoodattuja laadun mukaan. == Juoni == Pelin tapahtumissa viitataan A-Day-päivän tapahtumiin, jonka jälkeen Kamala Khan saa supervoimat. Khan kokoaa hajonneet Kostajat yhteen. == Ääninäyttelijät == == Vastaanotto == Pelistä on sanottu, että julkaisua edeltävä beetaversio ei tehnyt pelille oikeutta: se ohitti laajalti yksinpelikampanjan sisällön saadakseen pelaajat verkkopelitoimintaan. Pelissä on tiheään elävää sisältöä (live service). == Kritiikki == Peli esiteltiin E3 2019 -tapahtumassa. Peli on herättänyt kritiikkiä hahmojen ulkoasusta. Pelissä olevat hahmot eivät näytä elokuvista tutuiksi tulleilta näyttelijöiltä. Crystal Dynamicsin Shaun Escayg on vastannut heidän halunneen tehdä alkuperäisen pelin joka palaa sarjakuvien juurille. == Lähteet == == Aiheesta muualla == * Viralliset kotisivut Luokka:Square Enixin videopelit Luokka:PlayStation 4 -pelit Luokka:PlayStation 5 -pelit Luokka:Xbox One -pelit Luokka:Xbox Series X- ja Series S -pelit Luokka:Windows-pelit
María Belén Potassa

María Belén Potassa (s. 12. joulukuuta 1988) on argentiinalainen jalkapalloilija. Hän on pelipaikaltaan hyökkääjä. Hän on pelannut Argentiinan naisten maajoukkueessa vuoden 2019 MM-kilpailujen päättyessä 29 maaottelua ja tehnyt niissä kahdeksan maalia. Hän on kuulunut maajoukkueeseen vuosien 2007 ja 2019 MM-kilpailuissa sekä vuoden 2008 olympialaisissa. MM-kilpailuissa 2019 hän ei saanut peliaikaa. Potassa on pelannut seuratasolla muun muassa Boca Juniorsissa ja UAI Urquizassa. == Lähteet == Luokka:Argentiinalaiset jalkapalloilijat Luokka:Vuonna 1988 syntyneet Luokka:Elävät henkilöt
Gabriela Patricia Chávez

Gabriela Patricia Chávez (s. 9. huhtikuuta 1989) on argentiinalainen jalkapalloilija. Hän on pelipaikaltaan puolustaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 17 maaottelua. Hän on kuulunut maajoukkueeseen vuosien 2007 ja 2019 MM-kilpailuissa sekä vuoden 2008 olympialaisissa. MM-kilpailuissa 2019 hän ei saanut peliaikaa. == Lähteet == Luokka:Argentiinalaiset jalkapalloilijat Luokka:Vuonna 1989 syntyneet Luokka:Elävät henkilöt
Dalila Ippólito

Dalila Ippólito (s. 24. maaliskuuta 2002) on argentiinalainen jalkapalloilija. Hän on pelipaikaltaan keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä kolme maaottelua. MM- kilpailuissa hän pääsi vaihtopelaajana kentälle Argentiinan viimeisessä alkulohko-ottelussa. Ippólito edustaa kotimaassaan River Platea. == Lähteet == Luokka:Argentiinalaiset jalkapalloilijat Luokka:Vuonna 2002 syntyneet Luokka:Elävät henkilöt
Natalie Juncos

Natalie Juncos (s. 28. joulukuuta 1990) on argentiinalainen jalkapalloilija. Hän on pelipaikaltaan puolustaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä kuusi maaottelua. MM- kilpailuissa hän ei saanut peliaikaa. Juncos on syntynyt Yhdysvalloissa ja hänen vanhempansa ovat olympialaisissa Argentiinaa edustaneita uimareita. == Lähteet == Luokka:Argentiinalaiset jalkapalloilijat Luokka:Vuonna 1990 syntyneet Luokka:Elävät henkilöt
Milagros Menéndez

Milagros Menéndez (s. 23. maaliskuuta 1997) on argentiinalainen jalkapalloilija. Hän on pelipaikaltaan hyökkääjä. Hän on pelannut Argentiinan naisten maajoukkueessa vuoden 2019 MM-kilpailujen päättyessä neljä ottelua ja tehnyt niissä yhden maalin. MM-kilpailuissa hän pääsi vaihtopelaajana kentälle viimeisessä alkulohko-ottelussa Skotlantia vastaan ja teki Argentiinan ensimmäisen maalin koko kisoissa. == Lähteet == Luokka:Argentiinalaiset jalkapalloilijat Luokka:Vuonna 1997 syntyneet Luokka:Elävät henkilöt
Joyner Lucas

Gary Maurice Lucas, Jr. (syntynyt 17. elokuuta 1988), taiteilijanimeltään Joyner Lucas on yhdysvaltalainen rap-artisti ja laulaja. Hän syntyi afroamerikkalaiselle isälle ja valkoihoiselle äidille. Lucas nousi suuren yleisön tietoisuuteen kappaleellaan "Ross Capicchioni" vuonna 2015. Sen jälkeen Lucas on julkaissut 5 mixtapea ja 20 singleä. Lucas on ollut ehdolla kaksi kertaa Grammy-palkinnon saajaksi: ”Im Not Racist” parhaana musiikkivideona ja ”Lucky You” parhaana rap-kappaleena. Lucasin debyyttialbumi ADHD julkaistiin 27. maaliskuuta 2020. == Diskografia == === Mixtapet === * * * * == Singlet == * "F*ck Your Feelings" (2014) * "Finally Home" (2014) * "Intervention" (2014) * "Ross Capicchioni" (2015) * "Half Nigga" (2015) * "I'm Sorry" (2016) * "Happy Birthday" (2016) * "Say Hello to Adele" (2016) * "Ultrasound"(2017) * "Winter Blues" (2017) * "I'm Not Racist" (2017) * "Stranger Things" (2018) * "Frozen" (2018) * "I Don't Die" (2018) * "I Love" (2018) * "Just Let Go" (2019) * "Devil's Work" (2019) * "Isis" (2019) * "Broke and Stupid" (2019) * "10 Bands" (2019) * "Revenge" (2020) == Lähteet == Luokka:Afroamerikkalaiset Luokka:Vuonna 1988 syntyneet Luokka:Yhdysvaltalaiset hip hop -artistit Luokka:Elävät henkilöt
Peipun koulu

Peipun koulu oli Satakunnan Merikarvialla Peipun kylässä vuosina 1927–2005 toiminut alakoulu. ==Historiaa== 1900-luvun alussa peippulaiset kävivät koulua pitkän matkan takana Köörtilässä. Kun koulun oppilasmäärä aina vain lisääntyi, alettiin pohtia joko koulun laajentamista ja oman koulun perustamista Peippuun. Jälkimmäinen vaihtoehto voitti, ja johtokunta piti ensimmäisen kokouksensa Kantolassa syksyllä 1926, kokoonkutsuja Kalle Kantola. Koulun pitopaikasta pyydettiin tarjouksia, joista kunnanvaltuusto hyväksyi Alakylässä sijaitsevan, Juho Merimaan omistaman Härkkelin talon. Sen remonttia odotellessa koulu pääsi alkuun Mahlamäessä eli Kantolassa syksyllä 1927. Alakoulua piti kymmenisen ensimmäistä vuotta sama opettaja vuorovuosin Härkkelissä ja vuoroin Lammelan koulussa. Kun kouluun saatiin toinenkin opettaja, alakoulutoiminta muutettiin kokovuotiseksi. Uutta koulurakennusta saatiin Peipussa odottaa vuoteen 1954 saakka, ja silloinkin se oli pienempi kuin mitä oli kaavailtu. Suurten ikäluokkien myötä ahtaassa koulussa oli enimmillään 1960-luvun alkupuolella kolme opettajaa, seitsemän luokkaa ja yli 80 oppilasta. Jatkokoulu ja seitsemäs luokka siirrettiin Ylikylään, jonne perustettiin 2-vuotinen kansalaiskoulu. 1960-luvulta alkaen oppilasmäärä alkoi vähentyä niin, että vuonna 1988 oppilaita oli enää parikymmentä. Peipun koulu toimi silti vuoteen 2005 saakka. Vuodesta 1959 Peipun koulun opettajana toiminut Reijo Ostamo laati koulun 75-vuotishistoriikin, joka julkaistiin 2002. == Lähteet == ==Kirjallisuutta== *Ostamo, Reijo (toim.): Peipun koulu 75 vuotta. Peipun koulun 75-vuotisjuhlatoimikunta, 2002. ISBN 952-91-5027-X. Luokka:Merikarvia Luokka:Suomen peruskoulut
Maria Giuseppa Robucci

Maria Giuseppa Robucci-Nargiso (20. maaliskuuta 1903 Poggio Imperiale, Italia – 18. kesäkuuta 2019 Poggio Imperiale, Italia) oli pitkäikäinen italialainen nainen ja kuollessaan tiettävästi Euroopan vanhin ja maailman toiseksi vanhin ihminen. Hän oli vain kaksi kuukautta nuorempi kuin maailman vanhin ihminen, japanilainen Kane Tanaka. Robucci tunnettiin paikallisesti nimellä Nonna Peppa. Hänellä oli viisi lasta, yhdeksän lapsenlasta ja 16 lapsenlapsenlasta.https://www.iltalehti.fi/iltvuutiset/a/9443d9d7-429b-4705-b0af-7470f81828d8 == Lähteet == Luokka:Yli 110-vuotiaiksi eläneet italialaiset Luokka:Vuonna 1903 syntyneet Luokka:Vuonna 2019 kuolleet
Aarrekammio

Aarrekammio () oli antiikin kreikkalaiselle arkkitehtuurille ominainen rakennus, jota käytettiin votiivilahjojen säilyttämiseen. Aarrekammioita sijaitsi erityisesti merkittävillä yleiskreikkalaisilla pyhäkköalueilla ja kulttipaikoilla, kuten Delfoissa, Deloksella ja Olympiassa, ja niitä pystyttivät eri kaupunkivaltiot vaurauttaan ja mahtiaan osoittaakseen. Aarrekammiot näyttivät tyypillisesti pieniltä kreikkalaisilta temppeleiltä. Ne edustivat useimmiten doorilaista tyyliä ja distylos in antis -tyyppiä, toisin sanoen niiden julkisivussa oli kaksi pylvästä. Parhaiten tunnettu esimerkki on Delfoin Ateenalaisten aarrekammio, joka on kunnostettu. Eräät aarrekammiot edustivat joonialaista tyyliä, mutta niissä oli tyypillisten joonialaisten pylväiden sijasta karyatidipylväät. Myös aiolialaista tyyliä edustaneita aarrekammioita tunnetaan. Joissakin temppeleissä, kuten Parthenonissa, aarrekammiona käytettiin takaosan opisthodomosta. == Esimerkkejä == * Apollonin pyhäkköalueen aarrekammiot, Delfoi, mm.: ** Aiolialaisten aarrekammio ** Ateenalaisten aarrekammio ** Boiotialaisten aarrekammio ** Knidoslaisten aarrekammio ** Korinttilaisten aarrekammio ** Kyreneläisten aarrekammio ** Megaralaisten aarrekammio ** Poteidaialaisten aarrekammio ** Sifnoslaisten aarrekammio ** Sikyonilaisten aarrekammio ** Thebalaisten aarrekammio * Athene Pronaian pyhäkköalueen aarrekammiot, Delfoi ** Doorilainen aarrekammio ** Massalialaisten aarrekammio * Deloksen pyhäkköalueen aarrekammiot * Heraionin aarrekammiot, Samos * Olympian pyhäkköalueen aarrekammiot: ** I Sikyonilaisten aarrekammio ** II Syrakusalaisten aarrekammio ** III Epidamnoslaisten aarrekammio ** IV Byzantionlaisten aarrekammio ** V Sybarislaisten aarrekammio ** VI Kyreneläisten aarrekammio ** VII Tuntematon aarrekammio ** IX Selinuslaisten aarrekammio ** X Metapontionlaisten aarrekammio ** XI Megaralaisten aarrekammio ** XII Gelalaisten aarrekammio == Lähteet == == Aiheesta muualla == * Luokka:Antiikin Kreikan arkkitehtuuri
Andron

Andron () oli antiikin kreikkalaisessa arkkitehtuurissa miesten pitohuone yksityistalossa. Andronit olivat kreikkalaisen yksityistalon merkittävin tila, ja niitä käytettiin miesten keskinäisiin symposion-aterioihin. Andronit sijaitsivat yleensä lähellä talon sisäänkäyntiä ja erillään muista huoneista. Huoneet oli yleensä reunustettu ruokailuun käytetyillä leposohvilla, ja niiden lattiat oli varsinkin hellenistisellä ja roomalaisella kaudella koristeltu lattiamosaiikeilla. Laajemmassa mielessä miesten osaa asuinrakennuksesta kutsuttiin nimellä andronitis (). Naisten huoneita kutsuttiin nimellä gynaikeion, ja laajemmin naisten osaa rakennuksesta nimellä gynaikonitis (). == Lähteet == Luokka:Antiikin Kreikan arkkitehtuuri Luokka:Kreikankieliset sanat ja sanonnat
Gynaikeion

Gynaikeion (, myös , ; ) oli antiikin kreikkalaisessa arkkitehtuurissa naisten huoneiden nimitys yksityistalossa. Laajemmassa mielessä naisten osaa asuinrakennuksesta kutsuttiin myös nimellä gynaikonitis (). Miesten tilaa kutsuttiin vastaavasti nimellä andron. == Lähteet == Luokka:Antiikin Kreikan arkkitehtuuri Luokka:Kreikankieliset sanat ja sanonnat
Odeion

Odeion (, ) on antiikin kreikkalaisessa ja roomalaisessa arkkitehtuurissa musiikki- ja lauluteatteri. Odeionit muistuttivat monella tavalla kreikkalaisia ja roomalaisia teattereita, mutta olivat useimmiten niitä selvästi pienempiä. Odeionit syntyivät mahdollisesti siksi, että näytelmäteatterit olivat liian suuria antiikin aikaisten soitinten äänelle. Odeioneita käytettiin paitsi musiikki- ja lauluesityksiin myös puhujien esiintymisiin. Kreikkalaisessa arkkitehtuurissa odeioneita edustaa Perikleen odeion Ateenassa. Muutoin odeioneita rakennettiin erityisesti roomalaisella kaudella. Joskus, kuten Efesoksessa, odeioneita käytettiin myös buleuterionina. == Tunnettuja odeioneita == * Agrippan odeion, Ateena * Domitianuksen odeion, Rooma * Efesoksen buleuterion-odeion, Efesos * Herodes Atticuksen odeion, Ateena * Ilionin odeion, Ilion * Korintin odeion, Korintti * Kosin odeion, Kos * Neron huvilan odeion, Olympia * Nikopoliin odeion, Nikopolis * Pafoksen odeion, Pafos * Patrain odeion, Patrai * Rhodoksen odeion, Rhodos * Perikleen odeion, Ateena * Thessaloniken agoran odeion, Thessalonike == Lähteet == Luokka:Kreikankieliset sanat ja sanonnat *
Propylaion

Propylaion (, ), propylaia (, ) eli propylon (, ) tarkoittaa antiikin kreikkalaisessa arkkitehtuurissa monumentaaliporttia, joka toimi pyhäkköalueen eli temenoksen sisäänkäyntinä. Propylaionit muodostuivat yleensä pylväiden varassa olleesta portiikista, ja joskus niissä oli suljettavat oviportit. Sanat propylaion ja propylaia ovat yhdistelmiä kreikan etuliitteestä pro- (’ennen’ tai ’edessä’) ja sanan pylon tai pylaion (’portti’) yksiköstä ja monikosta. Ne tarkoittavat siis kirjaimellisesti ”ennen porttia olevaa”. == Esimerkkejä == Tunnettuja antiikin aikaisia propylaion-portteja ovat muun muassa: * Propylaia, Ateenan Akropoliin porttirakennus * Propylaia, Asklepieion, Epidauros * Suuri propylaia, Eleusis (Akropoliin Propylaian kopio) * Pieni propylaia, Eleusis * Propylon, Delos * Propylon eli Ptolemaion, Suurten jumalten pyhäkkö, Samothrake Termiä on sovellettu myös uusklassisessa arkkitehtuurissa, jossa vastaavankaltaisia portteja ovat muun muassa: * Brandenburgin portti, Berliini * Eustonin kaari (Euston Arch), Lontoo * Propyläen, München == Lähteet == == Aiheesta muualla == Luokka:Antiikin Kreikan arkkitehtuuri Luokka:Klassisen arkkitehtuurin käsitteet Luokka:Kreikankieliset sanat ja sanonnat
Anna Maria Ortese

Anna Maria Ortese (13. kesäkuuta 1914 Rooma, Italia – 9. maaliskuuta 1998 Rapallo, Italia) oli italialainen kirjailija. Hänen esikoisteoksensa oli vuonna 1937 ilmestynyt novellikokoelma Angelici dolori, johon hän oli saanut vaikutteita Massimo Bontempellin maagisesta realismista. Myöhemmissä teoksissaan hän kuitenkin hylkäsi tuon tyylin ja löysi oman äänensä. Monet teokset liikkuivat essee- ja kertomakirjallisuuden rajamailla, ja dokumenttiosuuksien ohella niissä on fiktiivisiä jaksoja. Myöhemmissä teoksissaan hän ottaa realismista mielikuvitusmaailmaan etääntyvän kerronnan ohella kantaa.Pieraccini, s. 506 Ortesen tuotannosta on julkaistu suomeksi novelli ”Silmälasit” (suom. Veera Alanärä, teoksessa Italialaisia kertomuksia 1900-luvulta (2007); alkuteos ”Un paio di occhiali” teoksessa Il mare non bagna Napoli).Pieraccini, s. 407. ==Palkinnot ja tunnustukset== *Viareggio- palkinto 1953 * Strega-palkinto 1967 ==Teokset== ===Romaanit=== * L’iguana, Firenze: Vallecchi, 1965; Milano: BUR, 1978; Milano: Adelphi 1986. * Poveri e semplici, Firenze: Vallecchi, 1967; Milano: BUR, 1974; Torino: Utet, 2006. * Il porto di Toledo, Milano: Rizzoli, 1975; Milano: BUR, 1985; Milano: Adelphi 1998. * Il cappello piumato, Milano: Mondadori, 1979. * Il cardillo addolorato, Milano: Adelphi, 1993. * Alonso e i visionari, Milano: Adelphi, 1996. ===Novellit=== * Romanzi I, a cura di Monica Farnetti, Milano: Adelphi, 2002 (comprende Poveri e semplici, Il porto di Toledo e Il cappello piumato) * Romanzi II, a cura di Monica Farnetti, Milano: Adelphi, 2005 (comprende L’iguana, Il cardillo addolorato e Alonso e i visionari) == Lähteet == * ===Viitteet=== Luokka:Italialaiset kirjailijat Luokka:Vuonna 1914 syntyneet Luokka:Vuonna 1998 kuolleet
Castro-Urdiales

Castro-Urdiales on kaupunki Cantabriassa Biskajanlahden rannalla Espanjassa. Väkiluku on 31 977 (2018). Paikkakunnan nimi oli Flavióbriga roomalaisen asutuksen aikana. Kaupungissa on roomalaisajan arkeologinen esiintymä. Keskusta on keskiajalta. Tunnetuimmat rakennukset ovat Santa Marían kirkko ja Santa Anan linna, jonka yhteydessä on majakka. Luolamaalauksia myöhäispaleoliittiselta kaudelta on esimerkiksi Peña del Cucossa. Castro Urdiales.jpg|Playa de Brazomar WLM14ES - 07072006 154346 11943 - .jpg|Iglesia de Santa María de la Asunción WLM14ES - 07072006 154605 11947 - .jpg|Castillo de Santa Ana == Lähteet == === Viitteet === == Aiheesta muualla == Luokka:Espanjan kaupungit Luokka:Kantabria
Camargo (Espanja)

Camargo on kunta Cantabriassa Espanjassa. Väkiluku on 30 263 (2018). Hallinnollinen keskus on Muriedas. Santanderin lentokenttä sijaitsee Camargossa. Muriedas (Camargo) - Palacio del Marqués de Villapuente (Ayuntamiento de Camargo) 2.jpg|Palacio del Marqués de Villapuente (kaupungintalo) Santander Airport.jpg|Santanderin lentoasema (Aeropuerto de Parayas) Muriedas (Camargo) 01.jpg|Muriedas == Lähteet == === Viitteet === == Aiheesta muualla == Luokka:Kantabria Luokka:Espanjan kunnat
Tuppuralan koulu

Tuppuralan koulu on Mikkelin Tuppuralan kaupunginosassa toimiva alakoulu (luokka-asteet 1–6). Se sijaitsee pari kilometriä Mikkelin keskustasta itään. Koulun rehtori on Katariina Vilén. Koulussa annetaan yleisopetuksen ohella erityisopetusta pienryhmissä. Koulun yhteydessä toimii myös esikoulu. Tuppuralan koulua käy noin 180 oppilasta (2018–2019). Koulussa syttyi tulipalo 19. kesäkuuta 2019 illansuussa. Palossa tuhoutui liikuntasali, luokkahuoneet säilyivät. Paloa epäillään tahallaan sytytetyksi, ja sitä tutkitaan törkeänä tuhotyönä. Silminnäkijöiden ilmoitusten perusteella teosta epäillään alaikäisiä lapsia. ==Lähteet== ==Aiheesta muualla== * Luokka:Mikkelin peruskoulut Luokka:Tuppurala
Contra (täsmennyssivu)

Contra voi tarkoittaa jotain seuraavista: * Contrat, Nicaragualaisia sissejä * Contra, Konamin ammuntapelien sarja ** Contra, sarjan ensimmäinen videopeli * Contra, Vampire Weekend -yhtyeen albumi
Kallokibotion

Kallokibotion (nimen merkitys: ”kaunis laatikko”) on sukupuuttoon kuollut kilpikonnamaisten matelijoiden suku, joka eli myöhäisliitukauden Santonum- vaiheelta Maastricht-vaiheelle. Suvun ainoa kuvattu laji on Kallokibotion bajazidi, jonka fossiileja on löydetty Romaniasta, mutta määrittämättömälle lajille kuuluvia fossiileja on löydetty myös Itävallasta ja Unkarista. Kallokibotion ei ollut varsinainen kilpikonna (Testudines), mutta se edusti läheistä kehityshaaraa, jonka uskotaan eronneen kilpikonnista varhaisjurakaudella. Kallokibotioniin johtanut kehityshaara on kuitenkin hämärän peitossa, eikä yhtäkään Kallokibotionin lähisukulaista ei ole löydetty. Kallokibotionin kilpi oli pitkänomainen ja hieman kupumainen, noin 50 senttiä pitkä ja 40 senttiä leveä. Sen kallo oli lähes yhtä leveä kuin se oli pitkä, ja nykyisten kilpikonnien tavoin se oli hampaaton ja sillä oli luinen nokka. Vaikka Kallokibotion ei luultavasti kyennyt vetämään päätänsä kilven sisään samalla tavalla kuin nykyiset kilpikonnat, on se silti saattanut pystyä jonkinlaiseen päänsä suojaamiseen taivuttamalla kaulaansa sivusuunnassa. Kallokibotion eli luultavasti enimmäkseen maalla, ja sen kilven tietyt piirteet muistuttavat nykyisten kaivavien maakilpikonnien kilpeä. == Fylogenia == Joyce (2017): == Lähteet == Luokka:Diapsidit Luokka:Esihistorialliset matelijat
Vild Music

VILD Music on vuonna 2013 Helsingissä perustettu itsenäinen suomalainen levy- yhtiö, jossa on myös managerointi. VILD Musicin perustaja on Martin Linnankoski ja toimitusjohtaja Mika Värtö. Levy-yhtiön alla toimii myös VILD Factory, joka keskittyy mainosalan äänituotantoihin. == Artistit == Nykyiset artistit * Dallas Kalevala * Have You Ever Seen The Jane Fonda Aerobic VHS? * Jaakko Aukusti * Jesse Markin * Phantom * Vesta * View Edelliset artistit * Crystal Clears * Nancy * Phenomenal Creature * Van Dammes * Faenimal Arm * Koria Kitten Riot * Sofa Pets * Sätilä * Valtter Vin * White Balance Lähde: == Lähteet == == Aiheesta muualla == * VILD Music kotisivu Luokka:Suomalaiset levy-yhtiöt
Nununu

Nununu (oik. Tia Fredrika Nylander s. 1987) on suomalainen laulaja- lauluntekijä. Hän säveltää ja sanoittaa kappaleensa itse. == Lähteet == Luokka:Suomalaiset yhtyeet Luokka:Vuonna 1987 syntyneet Luokka:Elävät henkilöt
Tuppurala

Tuppurala on Mikkelin 10. kaupunginosa, joka sijaitsee noin kaksi kilometriä Mikkelin torilta itään. Kaupunginosa rajoittuu idässä, etelässä ja lännessä Saimaaseen ja pohjoisessa muun muassa Kuopiontiehen (Valtatie 5). Kaupunginosan naapureina ovat lännessä Kenkäveronniemen ja pohjoisessa Lähemäen ja Launialan kaupunginosat. Tuppuralassa sijaitsevat muun muassa Tuppuralan koulu (Nuottakatu 1) ja Graanin kauppakeskittymä hypermarketteineen (mm. Citymarket Mikkeli ja Prisma Mikkeli; Graanintie 1). Kaupunginosan sisälle sijoittuu pieni, 1,28 hehtaarin laajuinen Tuppuralanlampi. ==Lähteet== ==Aiheesta muualla== * Mikkelin Citymarket, Tuppuralassa * Mikkelin Prisma, Tuppuralassa *
Atari System

Atari System oli Atarin kehittämä järjestelmälaitteisto kolikkopelejä varten. Varhaiset kolikkopelit olivat jokainen yksilöllisiä tiettyjä pelejä varten tehtyjä laitteita. Vuoden 1983 videopelilaman seurauksena kustannuksia oli karsittava, jotta pelit olisivat voitollisia. Atari siirtyi tuottamaan järjestelmälaitteistoa, jossa pelin operaattori ostaisi laitteiston vain kerran ja sen jälkeen ostaisi pelit. == Atari System 1 == === Tekniset tiedot === System 1 -alustalla oli Motorola MC68010L8 suoritin, jonka rinnalla oli MOS 6502 suoritin ääniä varten. Äänipiirinä oli Yamaha YM2151. === Pelit === Alustaa käyttivät muun muassa: * Marble Madness (1984) * Indiana Jones and the Temple of Doom (1985) *Peter Pack Rat (1985) *Road Runner (1985) *RoadBlasters (1987) == Atari System 2 == === Tekniset tiedot === System 2 -alustalla oli DEC T11 suoritin, jonka rinnalla oli MOS 6502 suoritin ääniä varten. Äänipiirinä oli Yamaha YM2151. === Pelit === *Paperboy (1985) *720° (1986) *Super Sprint (1986) *Championship Sprint (1986) *APB : All Points Bulletin (1987) == Lähteet == == Aiheesta muualla == * Atari System Operators Manual (PDF) Luokka:Atari
Broadway (kirjaintyyppi)

Broadway on Morris Fuller Bentonin vuonna 1927 suunnittelema Art Deco -henkinen kirjaintyyppi, joka sopii parhaiten julisteisiin ja mainoskyltteihin. Benton piirsi alun perin kirjaintyyppiin vain suuraakkoset, mutta Sol Hess lisäsi siihen pienaakkoset kaksi vuotta myöhemmin. == Lähteet == == Aiheesta muualla == Luokka:Kirjaintyypit
Mikrobi ja Bensa

Mikrobi ja Bensa (Microbe et Gasoil) on Michel Gondryn käsikirjoittama ja ohjaama ranskalainen komediaelokuva vuodelta 2015. Siinä 14-vuotiaat keskenään hyvin erilaiset pojat ystävystyvät ja lähtevät kesäiselle pakomatkalle itse kyhäämällään, pientä taloa muistuttavalla ajoneuvolla. == Juoni == Pariisin lähellä Versailles’ssa asuvaa, taiteellisesti lahjakasta mutta ikäisekseen pienikasvuista Danielia harmittaa, kun häntä luullaan aina tytöksi ja kutsutaan Mikrobiksi. Kun luokalle tulee häntä isompi ja kehittyneempi, bensalta haiseva ja viisaan oloinen Théo, pojat ystävystyvät pian erilaisuudestaan huolimatta. Mikrobi saa taitavia piirroksiaan esille paikalliseen pikkugalleriaan, mutta avajaisiin ei tule muita kuin Théo. Ankarien työväenluokan vanhempien kasvattama Théo haikailee lapsuutensa kesäleiriä Keski-Ranskassa ja haluaa palata niihin maisemiin kun kesäloma koittaa. Pojat löytävät sängynkehikon ja vanhan ruohonleikkurin moottorin ja alkavat kyhätä niistä itselleen kulkuneuvoa. Talon näköistä hökötystä ei tietenkään hyväksytä katsastuksessa, mutta pojat lähtevät silti matkaan. Sen varrelle mahtuu monia kommelluksia poikien törmätessä muun muassa helposti höynäytettäviin poliiseihin, innokkaaseen hammaslääkäriin, ilotalon ja parturiliikkeen yhdistelmään sekä aasialaissiirtolaisten jenkkifutisjoukkueeseen. Taloauto tärveltyy ja matkakassa hupenee, mutta pojat pääsevät palaamaan kotikaupunkiinsa yllättäen Danielin piirustustaitojen ansiosta. == Tuotanto == Saatuaan valmiiksi elokuvansa Päivien kuohu (2013) Michel Gondry suunnitteli seuraavaa projektiaan Philip K. Dickin tieteisromaanin Ubik pohjalta. Audrey Tautou (joka näyttelee Danielin masennukseen taipuvaista äitiä) sai Gondryn kuitenkin kiinnostumaan pienimuotoisemmasta omaelämäkerrallisesta tarinasta, joka juontaa Gondryn omaan nuoruuteen Versailles’ssa Pariisin liepeillä. Gondry on kertonut olleensa elokuvan Danielin kaltainen taiteellinen poika, joka helposti ystävystyi muiden erikoisempien ikätovereidensa kanssa koulussa, jossa monet oppilaat olivat konservatiivisten sotilasperheiden lapsia. Elokuva kuvattiin Pariisin liepeillä sekä Burgundin alueen Morvanin vuoristoseudulla elokuusta lokakuuhun 2014. == Vastaanotto == Elokuva sai muutamia palkintoehdokkuuksia eri maiden elokuvafestivaaleilla sekä melko vaihtelevia arvioita. Kriitikot toisaalta kiittelivät Gondryn tämänkertaista pidättäytymistä liian mielikuvituksellisesta ilmaisusta, mutta pitivät tarinaa kuitenkin aika heppoisena ja moneen kertaan nähtynä teiniangstin kuvauksena. Hollywoodin nuorisoelokuviin verrattuna Mikrobia ja Bensaa kehuttiin siitä, että poikien ystävyyttä, itsensä löytämistä, ongelmia vanhempien kanssa ja kiinnostusta tyttöihin kuvataan lämmöllä eikä ilkeillen tai vähätellen. == Lähteet == Luokka:Vuoden 2015 ranskalaiset elokuvat Luokka:Ranskalaiset komediaelokuvat Luokka:Nuortenelokuvat Luokka:Michel Gondryn ohjaamat elokuvat
Franklin Gothic

Franklin Gothic on Morris Fuller Bentonin suunnittelema monipuolinen sans serif -kirjaintyyppi, jonka American Type Founders (ATF) -kirjasinvalimo julkaisi alun perin vuonna 1904. Se on edelleen hyvin suosittu ja sopii erilaisiin tarkoituksiin. Benton täydensi kirjaintyyppiä useaan otteeseen vuosina 1903–1912. Franklin Gothic -kirjainperheeseen kuuluu useita eri leikkauksia. Useat fonttivalmistajat, muun muassa ITC ja Bitstream, ovat tehneet Franklin Gothicista omat versionsa, ja kirjaintyyppi kuuluu monien tietokoneiden vakiofontteihin. == Lähteet == Luokka:Kirjaintyypit
Trevor Elhi

Trevor Elhi (s. 11. huhtikuuta 1993 Tallinna, Viro) on virolainen jalkapalloilija. Pelipaikaltaan hän on vasen laitapuolustaja. Elhi edustaa Meistriliigassa pelaavaa FCI Levadiaa. == Lähteet == Luokka:Virolaiset jalkapalloilijat Luokka:Vuonna 1993 syntyneet Luokka:Elävät henkilöt
Tzína Bacháouer

Tzína Bacháouer (, kansainvälisesti Gina Bachauer; 21. toukokuuta 1913 Ateena – 22. elokuuta 1976 Ateena) oli syntyjään kreikkalainen pianisti, jolla oli itävaltalaisia sukujuuria.Bach-Cantatas.com: Gina Bachauer Bacháouer piti ensimmäisen resitaalinsa Ateenassa 8-vuotiaana ja opiskeli Ateenan konservatoriossa Waldemar Freemanin johdolla. Lähdettyään Pariisiin hän sai opetusta Alfred Cortotilta. Orkesterin kanssa hän konsertoi ensimmäisen kerran vuonna 1932. Vuosina 1933–35 hän sai ajoittaista ohjausta Sergei Rahmaninovilta Ranskassa ja Sveitsissä. Vuonna 1935 Bacháouer teki ammattimaisen ensiesiintymisensä kanssa Dimítris Mitrópouloksen johtaman Ateenan konservatorion sinfoniaorkesterin kanssa. Toisen maailmansodan aikana hän asui Egyptissä ja esiintyi sotilaille Lähi-idässä. Vuonna 1946 hän esiintyi ensimmäisen kerran Lontoossa; kapellimestarina esityksessä toimi Alec Sherman, josta myös tuli hänen toinen aviomiehensä. Yhdysvalloissa hän debytoi lokakuussa 1950, vaikkakin vain 35 ihmistä oli kuulemassa tätä konserttia. Hän oli Maurice Abravanelin läheinen ystävä ja esiintyi usein Utahin sinfoniaorkesterin kanssa. Hän kuoli Ateenassa 63-vuotiaana sydänkohtaukseen samana päivänä, jona hänen olisi vielä ollut tarkoitus esiintyä. Bacháouerin on soittotekniikaltaan rinnastettu Teresa Carreñoon. Vuonna 1976 Salt Lake Cityssa aloitettiin hänen kunniakseen vuosittaisen Gina Bachauer -kilpailun (Gina Bachauer International Piano Competition) järjestäminen. Kreikan hallitus julkaisi vuonna 1981 edesmenneen pianistin kunniaksi postimerkin. == Lähteet == Luokka:Kreikkalaiset pianistit Luokka:Vuonna 1913 syntyneet Luokka:Vuonna 1976 kuolleet
Piperakiini

Piperakiini (C29H32N6Cl2) on kinoliinijohdannaisiin kuuluva heterosyklinen orgaaninen yhdiste. Yhdistettä käytetään lääketieteessä malarian hoitoon yhdessä muiden lääkeaineiden kanssa. Piperakiini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa piperakiini on vaaleankellertävää kiteistä ainetta. Se ei liukene veteen, mutta liukenee hieman etanoliin ja hyvin kloroformiin. Piperakiini tehoaa Plasmodium-suvun alkueläimiin. Tarkkaa vaikutusmekanismia ei tunneta, mutta se on todennäköisesti sama kuin klorokiinilläkin eli se estää malarialoisioille myrkyllisen aineenvaihduntatuotteen hemiinin metaboliaa ja hemiini kertyy loisioiden soluihin. Piperakiinia käytettiin hoidettaessa malariaa 1978-1994, mutta sen käyttö lopetettiin vastustuskyvyn kehittymisen vuoksi. Vuonna 2012 se hyväksyttiin uudelleen käytettäväksi yhdistelmänä dihydroartemisiniinin kanssa ja tälle yhdistelmälle on vastustukyky harvinaisempaa. Yhdistelmä tehoaa muun muassa klorokiinille resistentteihin kantoihin. Piperakiiniä käytetään usein fosfaattisuolanaan. ==Haittavaikutukset== Piperakiinin ja dihydroartemisiniinin yhdistelmä on suhteellisen hyvin siedetty. Mahdollisia haittavaikutuksia voivat olla pääkipu, huimaus, aonreksia, huonovointisuus ja ripuli. Piperakiini pidentää sydämen QT-aikaa. ==Valmistus== Piperakiinin synteesin ensimmäisesäs vaiheessa 4,7-dikloorikinoliini regoi piperatsiinin kanssa. Toinen vaihe on tässä reaktiossa muodostuneen välituotteen reaktio 1-bromi-3-klooripropaanin kanssa ja tuotteena muodostuu piperakiiniä. ==Lähteet== Luokka:Alkueläinlääkkeet Luokka:WHO:n tärkeimmät lääkkeet Luokka:Malarialääkkeet
Charlie Baker

Charles Duane Baker, Jr. (s. 13. marraskuuta 1956 Elmira, New York, Yhdysvallat) on yhdysvaltalainen liikemies ja republikaanisen puolueen poliitikko. Hän toimi vuosina 2015–2023 Massachusettsin 72. kuvernöörinä. Baker oli useissa mielipidetiedusteluissa Yhdysvaltain suosituin kuvernööri.Gov. Charlie Baker again ranked most popular US governor. Massachusetts Local News. Viitattu 20.6.2019. == Lähteet == == Aiheesta muualla == Luokka:Massachusettsin kuvernöörit Luokka:Yhdysvaltalaiset republikaanipoliitikot Luokka:Vuonna 1956 syntyneet Luokka:Elävät henkilöt
Olli Lehtilä (Pohjola Vakuutus)

Olli Lehtilä (s. 31. elokuuta 1962) toimii OP Ryhmässä vakuutusasiakkaiden liiketoimintajohtajana (toimitusjohtaja Pohjola Vakuutus Oy, hallituksen puheenjohtaja OP-Henkivakuutus Oy, hallituksen puheenjohtaja Pohjola Sairaala Oy) ja on ollut ryhmän Johtokunnassa vuodesta 2014 lähtien. Hän toimi aiemmin Helsingin OP Pankki Oyj:n toimitusjohtajana vuodesta 2011 ja Tampereen Seudun Osuuspankin toimitusjohtajana 2006-2010. Lehtilä on toiminut OP Ryhmässä eri tehtävissä vuodesta 1997 lähtien. Koulutukseltaan Lehtilä on Maatalous- ja metsätieteiden maisteri, eMBA. https://www.op.fi/op-ryhma/tietoa- ryhmasta/hallinnointi/johtokunta ==Lähteet== Luokka:Vuonna 1962 syntyneet Luokka:OP:n henkilöstö Luokka:Elävät henkilöt
Artur Pizarro

Artur Pizarro (s. 1968 Lissabon) on portugalilainen pianisti. Hän opiskeli vuosina 1974–1990 Sequeira Costan johdolla ja debytoi resitalistina 13-vuotiaana. Pian tämän jälkeen hän esiintyi myös ensimmäistä kertaa konserttopianistina Gulbenkian-orkesterin kanssa. Hän voitti muun muassa ensipalkinnon Vianna da Motta -kilpailussa vuonna 1987. Hän aloitti kansainvälisen uran ja asettui Kansasiin, Yhdysvaltoihin.Bach-Cantatas: Artur Pizarro Vuosina 2003–2004 Pizarro esitti täyden Ludwig van Beethovenin pianosonaattien sarjan Lontoossa. Kamarimuusikkona hän on esiintynyt muun muassa pianotriossa viulisti Raphael Olegin ja sellisti Josephine Knightin kanssa. Hän on tehnyt yhteistyötä myös duossa Vita Panomariovaiten kanssa. Hän on levyttänyt muun muassa Harmonia Mundille ja Hyperion Recordsille. == Lähteet == Luokka:Portugalilaiset pianistit Luokka:Vuonna 1968 syntyneet Luokka:Elävät henkilöt
Gymnocharacinus bergii

Gymnocharacinus bergii on tetrojen (Characidae) heimoon kuuluva kalalaji. Se on sukunsa Gymnocharacinus ainoa laji. Lajia tavataan Etelä-Amerikassa. Kalan uhanalaisuusluokitus on Kansainvälisen luonnonsuojeluliiton mukaan äärimmäisen uhanalainen. Lajia tunnetaan vain Arroyo Valchetan lähdevesistä. Sen esiintymisalue on alle kymmenen neliökilometriä, ja sen populaation uskotaan olevan pahasti pirstaloitunut. == Lähteet == Luokka:Tetrat Luokka:Uhanalaiset kalat
Emma Kete

Emma Kete (s. 1. syyskuuta 1987) on uusiseelantilainen jalkapalloilija. Hän on pelipaikaltaan hyökkääjä. Hän on pelannut Uuden-Seelannin naisten maajoukkueessa 53 maaottelua ja tehnyt niissä kolme maalia. Hän on kuulunut MM-kisajoukkueeseen vuosina 2011, 2015 ja 2019, mutta vasta kolmansissa kisoissaan hän pääsi ensi kertaa pelaamaan tullessaan Kanada-ottelun lopussa vaihtopelaajana kentälle. Kete on pelannut seuratasolla kotimaansa lisäksi Kanadassa, Englannissa, Suomessa, Australiassa, Saksassa ja Yhdysvalloissa. == Lähteet == Luokka:Uusiseelantilaiset jalkapalloilijat Luokka:Vuonna 1987 syntyneet Luokka:Elävät henkilöt
Koirakala

Koirakala (Umbra krameri) on koirakalojen heimoon (Umbridae) ja haukikalojen lahkoon kuuluva pienikokoinen sisävesikala, yleensä noin viiden senttimetrin mittainen. Se elää Keski- ja Kaakkois-Euroopassa Tonavan ja alemman Dniestrin vesistöalueilla matalissa pienvesissä kuten ojissa ja pienissä järvissä. IUCN:n antama kansainvälinen uhanalisuusluokitus on vaarantunut. == Lähteet == Luokka:Koirakalat Luokka:Uhanalaiset kalat
Amerikankoirakala

Amerikankoirakala (Umbra limi) on koirakalojen (Umbridae) heimoon kuuluva kalalaji. Sen tavallinen pituus on noin 8 senttimetriä. Kansainvälinen luonnonsuojeluliitto luokittelee amerikankoirakalan elinvoimaiseksi lajiksi. == Lähteet == Luokka:Koirakalat
Nicole Stratford

Nicole Stratford (s. 1. helmikuuta 1989) on uusiseelantilainen jalkapalloilija. Hän on pelipaikaltaan puolustaja. Hän kuuluu Uuden-Seelannin naisten maajoukkueeseen vuoden 2019 MM-kilpailuissa. Ennen MM-kisoja hän ei ollut vielä pelannut yhtään maaottelua eikä päässyt MM-kilpailuissakaan kentälle. Stratford edustaa seuratasolla Glenfield Roversia. == Lähteet == Luokka:Uusiseelantilaiset jalkapalloilijat Luokka:Vuonna 1989 syntyneet Luokka:Elävät henkilöt
Orange Marmalade

Orange Marmalade () on televisioyhtiö KBS2:n esittämä eteläkorealainen draamasarja. Sen päärooleissa ovat Yeo Jin-goo, Lee Jong-hyun ja Kim Seol- hyun. ==Näyttelijät== == Lähteet == == Aiheesta muualla == * Viralliset kotisivut Luokka:Eteläkorealaiset draamasarjat Luokka:2010-luvun televisiosarjat Luokka:Eteläkorealaiset fantasiasarjat Luokka:KBS:n televisiosarjat
Sarah Morton

Sarah Morton (s. 28. elokuuta 1998) on uusiseelantilainen jalkapalloilija. Hän on pelipaikaltaan puolustaja. Hän on pelannut Uuden-Seelannin naisten maajoukkueessa vuoden 2019 MM-kilpailujen päättyessä seitsemän ottelua ja tehnyt niissä yhden maalin. MM-kilpailuissa hän ei päässyt pelaamaan. Morton edustaa seuratasolla Western Springsiä. Hänen pikkusiskonsa Rose Morton on myös jalkapalloilija. == Lähteet == Luokka:Uusiseelantilaiset jalkapalloilijat Luokka:Vuonna 1998 syntyneet Luokka:Elävät henkilöt
Daisy Cleverley

Daisy Grace Wilson Cleverley (s. 30. huhtikuuta 1997) on uusiseelantilainen jalkapalloilija. Hän on pelipaikaltaan keskikenttäpelaaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 31 ottelua ja tehnyt niissä kaksi maalia. Hän kuului vuoden 2019 MM- kisajoukkueeseen mutta ei päässyt turnauksessa pelaamaan. Cleverley on vuodesta 2022 edustanut tanskalaisseura Køgeä. Hän pelasi aiemmin Yhdysvalloissa Kalifornian yliopiston Golden Bears -joukkueessa ja Georgetownin yliopiston Hoyas-joukkueessa. == Lähteet == Luokka:Uusiseelantilaiset jalkapalloilijat Luokka:Vuonna 1997 syntyneet Luokka:Elävät henkilöt
Stephanie Skilton

Stephanie Skilton (s. 27. lokakuuta 1994) on uusiseelantilainen jalkapalloilija. Hän on pelipaikaltaan puolustaja mutta on uransa alkupuolella pelannut hyökkääjänä. Hän on pelannut Uuden-Seelannin naisten maajoukkueessa vuoden 2019 MM-kilpailujen päättyessä kymmenen ottelua. MM-kilpailuissa hän ei päässyt kentälle. Hän pelasi ensimmäisen aikuisten maaottelunsa vuonna 2014. Skilton edustaa seuratasolla Papakura Cityä. == Lähteet == Luokka:Uusiseelantilaiset jalkapalloilijat Luokka:Vuonna 1994 syntyneet Luokka:Elävät henkilöt
Kalevankankaan koulu

Kalevankankaan koulu on Mikkelissä toimiva suomenkielinen yhtenäiskoulu (luokka-asteet 1–9). Koulua käy noin 620 oppilasta ja oppilasmäärältään se on eräs kaupungin suurimmista peruskouluista. ==Lähteet== Luokka:Mikkelin peruskoulut Luokka:Kalevankangas
Urpolan koulu

Urpolan koulu oli Mikkelissä toimiva suomenkielinen alakoulu (luokka-asteet 1–6). Koulu sijaitsi alkujaan Urpolan kaupunginosassa Urpolanlammen pohjoispuolella ja valtatien 5 eteläpuolella. Koulun toiminnat siirrettiin väliaikaisesti Mikkelin ammattikorkeakoulun kampusalueen N-rakennukseen ja pihapiiriin sijoittuviin konttiluokiin vuonna 2020. Koulua kävi noin 238 oppilasta, joista 228 oli varsinaisen alakoulun ja 10 valmistavan opetuksen oppilasta. Hallinnollisesti myös Moision sairaalan alueella toimivan sairaalakoulun alakouluikäisten opetus kuului Urpolan kouluun. Kesällä 2019 kaupunki päätti purkaa koulun sisäilmaongelmien vuoksi. Purku alkoi vuoden 2020 lopulla. Korvaava uudisrakennus on Saimaanportin yhtenäiskoulu, joka suunniteltiin 850 oppilaan yhtenäiskouluksi (luokka-asteet 1-9) ja joka valmistui Urpolan koulun tontille lukuvuonna 2023-2024.Koulussa on noin 860 oppilasta ja noin 100 henkilökunnan jäsentä. ==Lähteet== ==Aiheesta muualla== * Luokka:Mikkelin peruskoulut Luokka:Urpola
Ristiinan yhtenäiskoulu

Ristiinan yhtenäiskoulu on Mikkelin Ristiinassa toimiva suomenkielinen yhtenäiskoulu (luokka-asteet 1–9). Koulua käy noin 417 oppilasta. Yhtenäiskoulu on osa syksyllä 2012 Mikkelin sivistyslautakunnan koulujen (esikoulu, Kirkonkylän koulu, Yöveden koulu ja Ristiinan lukio) yhdistämisellä luotua Ristiinan yhtenäiskoulua ja lukiota. File:Ristiinan koulukeskus 1.jpg| File:Ristiinan koulukeskus 3.jpg| ==Katso myös== *Ristiinan lukio ==Lähteet== ==Aiheesta muualla== *Ristiinan yhteiskoulu 1960-1973 (yksityiskoulut.fi) Luokka:Mikkelin peruskoulut Luokka:Ristiina
Lähemäen koulu

Lähemäen koulu on Mikkelissä toimiva suomenkielinen alakoulu (luokka-asteet 1–6). Koulua käy noin 400 oppilasta. ==Lähteet== Luokka:Mikkelin peruskoulut
Mikkelin Lyseon koulu

Mikkelin Lyseon koulu on Mikkelissä toimiva suomenkielinen yläkoulu (luokka- asteet 7–9). Koulua käy noin 458 oppilasta. Mikkelin Lyseo (1872) juhli 150 -vuotista taivaltaan syyslukukauden 2022-2023 aikana. Varsinainen juhlaviikko ajoittui viikolle 48 (28.11. – 2.12.2022). ==Lähteet== Luokka:Mikkelin peruskoulut
Haukivuoren yhtenäiskoulu

Haukivuoren yhtenäiskoulu on Mikkelin Haukivuoren kaupunginosassa toimiva suomenkielinen yhtenäiskoulu (luokka-asteet 1–9). Koulua käy noin 147 oppilasta. ==Lähteet== Luokka:Mikkelin peruskoulut Luokka:Haukivuori
Olivia Schough

Olivia Schough (s. 11. maaliskuuta 1991) on ruotsalainen jalkapalloilija, pelipaikaltaan keskikenttäpelaaja. Hän edustaa kotimaassaan Rosengårdia, johon hän siirtyi kaudeksi 2021 Djurgårdens IF:stä. Aiemmin hän edusti Kopparbergs/Göteborgia ja Eskilstuna Unitedia sekä vuonna 2014 Saksassa Bayern Müncheniä ja Venäjällä Rossijankaa. Schough pelasi ensimmäisen ottelunsa Ruotsin naisten maajoukkueessa vuonna 2013. Kaikkiaan hän on pelannut kesäkuun 2022 loppuun mennessä 98 maaottelua ja tehnyt niissä 12 maalia. Hän oli mukana muun muassa vuoden 2013 EM-kilpailuissa, joissa Ruotsi ylsi välieriin, ja saavuttamassa olympiahopeaa Rio de Janeiron kesäolympialaisissa 2016. MM- kilpailuissa 2019 hän saavutti pronssia ja pelasi avauskokoonpanossa yhdessä ottelussa sekä tuli vaihtopelaajana kentälle yhdessä ottelussa. == Lähteet == == Aiheesta muualla == Luokka:Ruotsalaiset jalkapalloilijat Luokka:Ruotsalaiset olympiamitalistit Luokka:Vuonna 1991 syntyneet Luokka:Elävät henkilöt
Frank Friedrich

Frank Friedrich on saksalainen rumpali, joka soitti heavy metal -yhtyeen Accept debyyttilevyllä Accept. Acceptin lisäksi hän soitti rumpuja yhtyeessä Bad Steve, ja julkaisi sen riveissä levyn Killing the Night. Friedrich liittyi Acceptiin 70-luvun puolivälissä ja osallistui sen kanssa Pop-Rhein – Festival -nimiseen kilpailuun syyskuussa 1977 ja sijoittuen siinä kolmanneksi. Friedrich jätti yhtyeen ensimmäisen levyn julkaisemisen jälkeen. Vuonna 1983 Friedrich perusti muiden entisten Accept-jäsenten Dieter Rubachin ja Jan Koemmetin kanssa yhtyeen Bad Steve. Vuonna 1985 Bad Steve julkaisi debyyttialbuminsa Killing The Night ja kiersi vähän aikaa Acceptin lämppärinä. == Lähteet == Luokka:Acceptin jäsenet Luokka:Elävät henkilöt
Julia Roddar

Julia Roddar (s. 16. helmikuuta 1992) on ruotsalainen jalkapalloilija, pelipaikaltaan keskikenttäpelaaja. Hän edustaa yhdysvaltalaista Washington Spiritiä. Kotimaassaan hän edusti Kopparbergs/Göteborgia ja vuoteen 2017 saakka Kvarnsvedens IK:ta. Hän on pelannut myös Yhdysvaltain yliopistosarjoissa. Roddar pelasi ensimmäisen ottelunsa Ruotsin naisten maajoukkueessa lokakuussa 2017. Kaikkiaan hän on pelannut yhdeksän aikuisten maaottelua kesäkuun 2021 loppuun mennessä. Hän kuului Ruotsin pronssia saavuttaneeseen joukkueeseen MM-kilpailuissa 2019 mutta ei päässyt turnauksessa pelaamaan. == Lähteet == Luokka:Ruotsalaiset jalkapalloilijat Luokka:Vuonna 1992 syntyneet Luokka:Elävät henkilöt
Ranska ensimmäisessä maailmansodassa

Ranska liittyi ensimmäiseen maailmansotaan ympärysvaltojen puolelle 3. elokuuta 1914, kun Saksa julisti sille sodan. Ranska oli aiemmin julistanut liikekannallepanon tukeakseen liittolaistaan Venäjää, joka oli 29. heinäkuuta julistanut liikekannallepanon sen jälkeen kun Itävalta-Unkari oli esittänyt kruununprinssi Frans Ferdinandin salamurhan seurauksena uhkavaatimuksia Venäjän liittolaiselle Serbialle. Tämän jälkeen Itävalta-Unkarin liittolainen Saksa oli sekaantunut mukaan. Koska Saksa pelkäsi kahden rintaman sotaa, esitti se aluksi Ranskalle uhkavaatimuksen, jonka mukaan Ranskan tulisi julistautua puolueettomaksi Venäjän ja Saksan välisen sodan aikana. Ranska ei kuitenkaan vastannut uhkavaatimukseen. Saksa noudatti omaa Schlieffen- suunnitelmaansa, jonka mukaan se keskittäisi voimavaransa ensin Ranskaa vastaan lännessä ja myöhemmin idässä Venäjää vastaan. Saksa hyökkäsi 3. elokuuta Ranskaan pohjoisesta puolueettoman Belgian kautta, minkä seurauksena Britannia liittyi sotaan Ranskan puolelle. Alussa Ranskan joukot joutuivat vetäytymään länsirintamalla ja saksalaiset etenivät lähelle Pariisia, minkä vuoksi Ranskan hallitus siirtyi Bordeauxiin. Saksalaiset eivät kuitenkaan onnistuneet valtamaan Pariisia ranskalaisten Marnessa syyskuussa 1914 tapahtuneen vastahyökkäyksen vuoksi. Saksan piti myös siirtää joukkoja lännestä itärintamalle torjumaan Venäjän hyökkäystä. Länsirintama jäikin pitkäksi aikaa paikalleen ja asemasota alkoi. Kummankaan osapuolen joukot eivät päässeet etenemään ja käytiin lukuisia verisiä taisteluita joista kuuluisimpia ovat Sommen taistelu ja Verdunin taistelu. Keväällä 1918 saksalaiset onnistuivat etenemään jälleen lähelle Pariisia, koska itärintaman sota päättyi Venäjän vallankumoukseen ja Brest Litovskin rauhansopimukseen. Yhdysvallat oli kuitenkin liittynyt sotaan aiemmin keväällä 1917 ja amerikkalaisia alkoi saapua länsirintamalle, minkä vuoksi Saksa ei enää jaksanut sotaa. 11. marraskuuta 1918 Saksa kirjoittikin aselevon Ranskan ja sen liittolaisten kanssa Compiègnessa. *